17.02.2017

**Viking Line investeerib Tallinna–Helsingi laevaliiklusse – juulikuus kolmekordne väljumiste arv
Liinile tuleb katamaraan Viking FSTR**

**Tallinna–Helsingi liini populaarsus kasvab jätkuvalt. Eestlaste üks lemmiksihtkohti Soome meelitab nii vaba-aja kui ka ärireisijaid ning Eestit külastavaid turistegi. Viking Line vastab kõrgele nõudlusele, tuues ajavahemikul 10. aprillist 22. oktoobrini liinile uue laeva Viking Fasteri ehk FSTR-i. Uus laev on katamaraan, millega reis kestab alla kahe tunni.**

**Katamaraani lisandudes suureneb Viking Line´i Tallinna ja Helsingi vaheliste reiside arv suvel kuni 12 korrani päevas. Suur väljumiste hulk ja lühike reisiaeg teevad reisimise paindlikuks ning annavad Soome lahte ületavaile reisijaile üha enam valikuvõimalusi.**

Tallinna–Helsingi liin on Läänemere laevareisijate hulgas vaieldamatult populaarseim. Paljud suunduvad Soome tööasjus või ostlema. Varasemail aastail on lisareise teostatud M/S Mariella ja M/S Gabriella lisaväljumisi kasutades. Tänavu antakse reisijatele võimalus jõuda veelgi kiiremini Tallinnast Helsingisse. Suurem väljumiste arv teeb reisimise varasemast mugavamaks.

„Osa reisijaid veedab meelsasti aega laeval, teised aga tahavad jõuda lihtsalt ja kiiresti kohale. Üha enam eestlasi ja ka Eestit külastavaid turiste soovib päevaks üle lahe põigata. Sellepärast otsustasime suurendada oma laevastikku ühe kiirreise tegeva alusega. Tänavu tahame alustada lisareise juba kevadel ja jätkata neid hilissügiseni välja. Reisijaid Tallinna–Helsingi liinil jätkub ning me ei soovi kedagi maha jätta,“ räägib Viking Line´i turundusdirektor **Kaj Takolander**.

Viking FSTR-i sõiduaeg Tallinna ja Helsingi vahel on 1 h 45 min. Laeval on mugavad võimalused tööks — ülateki aknapoolsete istmete kõrval asuvad pistikud arvuti laadimiseks. Kuigi laev läbib vahemaa kiiresti, on reisijatel võimalus ka sisseostude tegemiseks ning lõõgastumiseks restoranis või pubis.

Laev mahutab 850 reisijat ja kuni 120 autot. Laeval on ka Club Lounge, mille pileti hinnas sisalduvad suupisted. Autoga reisides saab Helsingist edasi suunduda ning tutvuda Soome huviväärsustega, näiteks armsa Porvoo linnakesega või külastada Muumimaad Naantalis. Lõõgastusvõimalusi, ahvatlevaid ostukeskusi, kultuuri- ja kulinaarseid elamusi leidub loomulikult ka Helsingis ja lähiümbruses. Linnaturismiks võib varuda kasvõi kogu päeva, viimased väljumised tagasi Tallinna lähevad õhtul.

Kevadel ja sügisel lisandub Viking XPRS-i igapäevasele neljale väljumisele Viking FSTR-i neli kuni kuus väljumist päevas. Juulikuus on väljumisi iga päev koguni 12, kuna ka Helsingi–Stockholmi liini laevad Gabriella ja Mariella teevad lisareise Tallinna.

Uutele väljumistele saab pileteid broneerida alates 15.03.2017.

Tegemist on esialgse graafikuga, millesse võib muudatusi tulla.

## Viking Line´i Tallinna-Helsingi sõidugraafik 10.04 – 16.06 & 21.08 – 22.10.2017

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **PÄEV** | **LAEV** | **HELSINGI** | **->** | **TALLINN** | **PÄEV** | **LAEV** | **TALLINN** | **->** | **HELSINGI** |
| E - P | VIKING FSTR | 08.00 | **->** | 09.45 | E - P | VIKING XPRS | 08.00 | **->** | 10.30 |
| E - P | VIKING XPRS | 11.30 | **->** | 14.00 | N - P | VIKING FSTR | 10.30 | -> | 12.15 |
| N - P | VIKING FSTR | 13.00 | **->** |  14.45-P | E - P | VIKING FSTR | 15.30 | **->** | 17.15 |
| E - P | VIKING FSTR | 18.00 | **->** | 19.45 | P | VIKING XPRS | 16.30 | **->** | 19.00 |
| P | VIKING XPRS | 20.00 | **->** | 22.30 | E - L | VIKING XPRS | 18.00 | **->** | 20.30 |
| E - L | VIKING XPRS | 21.30 | **->** | 24.00 | E - P | VIKING FSTR | 20.15 | **->** | 22.00 |

## Viking Line-i Tallinna-Helsingi sõidugraafik 17.06 -30.06 & 7.08 – 20.08.2017

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **PÄEV** | **LAEV** | **HELSINGI** | **->** | **TALLINN** | **PÄEV** | **LAEV** | **TALLINN** | **->** | **HELSINGI** |
| E - P | VIKING FSTR | 08.00 | **->** | 09.45 | E – P | VIKING XPRS | 08.00 | **->** | 10.30 |
| E - P | VIKING XPRS | 11.30 | **->** | 14.00 | E - P | VIKING FSTR | 10.30 | -> | 12.15 |
| E - P | VIKING FSTR | 13.00 | **->** | 14.45 | E - P | VIKING FSTR | 15.30 | **->** | 17.15 |
| E - P | VIKING FSTR | 18.00 | **->** | 19.45 | P | VIKING XPRS | 16.30 | **->** | 19.00 |
| P | VIKING XPRS | 20.00 | **->** | 22.30 | E - L | VIKING XPRS | 18.00 | **->** | 20.30 |
| E - L | VIKING XPRS | 21.30 | **->** | 24.00 | E - P | VIKING FSTR | 20.15 | **->** | 22.00 |

## Viking Line-i Tallinna-Helsingi sõidugraafik 1.7.–6.8.2017

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **PÄEV** | **LAEV** | **HELSINGI** | **->** | **TALLINN** | **PÄEV** | **LAEV** | **TALLINN** | **->** | **HELSINGI** |
| E - P | VIKING FSTR | 08.00 | **->** | 09.45 | E - P | VIKING XPRS | 08.00 | **->** | 10.30 |
| E - P | MARIELLA/GABRIELLA | 10.30 | **->** | 13.15 | E - P | VIKING FSTR | 10.30 | -> | 12.15 |
| E - P | VIKING XPRS | 11.30 | **->** | 14.00 | E – P | MARIELLA/GABRIELLA | 14.00 | **->** | 16.50 |
| E - P | VIKING FSTR | 13.00 | **->** | 14.45 | E - P | VIKING FSTR | 15.30 | **->** | 17.15 |
| E - P | VIKING FSTR | 18.00 | **->** | 19.45 | P | VIKING XPRS | 16.30 | **->** | 19.00 |
| P | VIKING XPRS | 20.00 | **->** | 22.30 | E - L | VIKING XPRS | 18.00 | **->** | 20.30 |
| E - L | VIKING XPRS | 21.30 | **->** | 24.00 | E - P | VIKING FSTR | 20.15 | **->** | 22.00 |

 **Lisainfo:**

Kaj Takolander
Turundusdirektor

Christa Grönlund
Kommunikatsioonijuht

christa.gronlund@vikingline.com
+358 9 123 5242

Johanna Boijer-Svahnström
Kommunikatsioonidirektor

johanna.boijer@vikingline.com
+358 18 277 48